tomron87/hebrew-wikipedia-sentences-corpus huggingface dataset:
ויקיפדיה הפולנית (פולנית: Wikipedia polskojęzyczna או Wikipedia, wolna encyklopedia) היא הגרסה הפולנית של ויקיפדיה, שהייתה לוויקיפדיה התשיעית שנפתחה, ב-26 בספטמבר 2001. נכון ליולי 2019 הייתה ויקיפדיה הפולנית הוויקיפדיה ה-10 בגודלה בעולם.
כמו כן, היא הוויקיפדיה השנייה בגודלה מבין השפות הסלאביות לפי מספר ערכיה, לאחר ויקיפדיה הרוסית.
ויקיפדיה הפולנית על ציר הזמן
27 בינואר 2005: מייסדי ויקיפדיה הפולנית קיבלו את הפרס "אזרחי האינטרנט של השנה 2004".
יולי 2005: tsca.bot, אחד מהבוטים של ויקיפדיה הפולנית, תוכנת להעלות סטטיסטיקות מדפים ממשלתיים רשמיים על העיריות של צרפת, פולין ואיטליה.
תוך מספר חודשים, הבוט העלה למעלה מ-40,000 ערכים חדשים.
4 בספטמבר 2005: ויקיפדיה הפולנית עקפה את ויקיפדיה ההולנדית במספר הערכים.
אולם, כ-5 ימים לאחר מכן, היא חזרה למקום השביעי לאחר שנעקפה על ידי הוויקיפדיה האיטלקית.
18 בספטמבר 2005: ויקיפדיה הפולנית עקפה את הוויקיפדיה השוודית והפכה לוויקיפדיה השישית בגודלה.
23 בספטמבר 2005: ויקיפדיה הפולנית עקפה את הוויקיפדיה האיטלקית והפכה לוויקיפדיה החמישית בגודלה.
15 בינואר 2006: ויקיפדיה הפולנית עקפה את ויקיפדיה היפנית והפכה לוויקיפדיה הרביעית בגודלה.
24 בספטמבר 2013: ויקיפדיה הפולנית חצתה את רף מיליון הערכים.
ויקיפדיה הרוסית היא אנציקלופדיה אינטרנטית חופשית בשפה הרוסית המנוהלת ומתופעלת בידי קרן ויקימדיה והיא הוויקיפדיה השביעית בגודלה בעולם מבחינת מספר הערכים, עם 1,951,261 ערכים, נכון לדצמבר 2023. היא החלה לפעול ב-11 במאי 2001 ובפברואר 2010 הגיעה ל-500,000 ערכים.
מאפיין בולט וייחודי של ויקיפדיה הרוסית הוא הבחירה להקדים את שם המשפחה לשם הפרטי בערכי אישים, בדומה לדרך הכתיבה באנציקלופדיות מודפסות המסודרות בסדר אלפביתי.
פרויקט ויקיפדיה הרוסית החל ב-11 במאי 2001. החל משנת 2010 המיזם נהנה מצמיחה גדולה בכמות הערכים וגדל מ-500,000 ערכים בקירוב ל-1,000,000 ערכים תוך 4 שנים.
ויקיפדיה הרוסית הייתה נתונה למתקפה מצד רגולטור האינטרנט הממשלתי שהורה לקרן ויקימדיה הרוסית להסיר ערך על קנאביס.
נכון לדצמבר 2023 ויקיפדיה הרוסית מכילה למעלה מ-1,950,000 ערכים.
מוצאם המוחץ של רוב הגולשים באתר הוא מרוסיה: 69.9% הם מרוסיה, 11.8% מאוקראינה והיתר ממדינות אחרות.
מדד העומק של ויקיפדיה הרוסית, המהווה מדד גס לאיכות הערכים, עומד על 156.06 נכון לדצמבר 2023. זאת בהשוואה למדד עומק של 267.86 עבור ויקיפדיה העברית, ומדד 1214.95 עבור ויקיפדיה האנגלית.
פרופסור רומן לייבוב מאוניברסיטת טרטו טען בריאיון כי ערכים הקשורים למדעי הרוח בוויקיפדיה הרוסית כתובים ברמה נמוכה בהרבה ממקביליהם באנגלית, ואיכותם של חלק מהערכים אף מידרדרת עם הזמן.
הוא טען כי הסיבה לכך היא סינון קפדני מדי לפי חוקי קניין רוחני, וכישורי עריכה נמוכים של חלק מהוויקיפדים.
בוויקיפדיה לעיתים יש סכסוכים בנוגע לנקודות מבט שונות בנושאים וערכים מסוימים, דבר שלא פסח גם על הוויקיפדיה הרוסית.
סכסוכים אלו מתבטאים במלחמות עריכה – שינויים תכופים בערך, כאשר כל צד "בתורו" עורך את הערך לפי נקודת המבט שלו.
מלחמות אלה יכולות לקרות בין שניים או יותר משתמשים שכל אחד מהם מוחק שוב ושוב תיקונים של האחר.
מתקיימות מלחמות עריכה בולטות בוויקיפדיה הרוסית סביב אוקראינה וההיסטוריה שלה.
מלחמות עריכה בנושא הסכסוך הרוסי-אוקראיני היו בשיאן בשנת 2014 כאשר חצי האי קרים עבר לשליטה הרוסית, ומאז נמצאות בדעיכה.
בנוסף בוויקיפדיה בשפה הרוסית יש מלחמות על ערכים שונים הקשורים להיסטוריה הסובייטית ולמדינות פוסט-סובייטיות.
החברה האוקראינית והחברה הרוסית זוכרות כל אחת את התקופה, והן בעלות פרשנויות שונות, כאשר הפרשנויות נתפסות בידי חברות אלה כאמצעי לזיהוי עצמי.
בנוסף, בוויקיפדיה הרוסית יש מלחמות על מגוון תחומים אחרים, כגון מלחמת האזרחים הרוסית ונושאים שקשורים ללהט"ב.
בשנת 2019 נחסמו מוויקיפדיה הרוסית 12 חשבונות שפעלו במשותף להפצת מידע שלילי על מנהיגי אופוזיציה, ומידע חיובי על מנהיגים התומכים בממשל.
11 במאי 2001 – נחנכה הוויקיפדיה הרוסית באתר russian.wikipedia.com.
7 בנובמבר 2002 – האתר עבר לכתובת ru.wikipedia.com ולאחר מכן לכתובת ru.wikipedia.org.
פברואר – נכתב הערך המאה.
נובמבר – נכתב הערך האלף.
27–28 באוקטובר – נערך כנס ויקיפדיה הראשון.
ויקירפואה היא מיזם ואתר אינטרנט מבוסס ויקי ישראלי של איגוד רופאי המשפחה בישראל בשיתוף רשת רפואה שהוקם ב-2011. המיזם הוקם במטרה להציג ידע רפואי בתבנית חופשית ונגישה לכל, ברוח מיזם ויקיפדיה ולספק מידע רפואי אמין וזמין לרופאי המשפחה ולשאר מקצועות הרפואה.
הוא פועל ללא כוונת רווח.
ויקירפואה מיועדת לשתף לעדכן במידע המעודכן והמתחדש לרופא המשפחה ולרופא הראשוני, לרופאים מומחים, בעיקר בתחומים בהם אינם עוסקים באופן שוטף, לאנשי מקצועות הרפואה ולכל מי שמעוניין ברפואה ובריאות.
להבדיל מוויקיפדיה, את הערכים באתר ויקירפואה יכולים ליצור ולערוך רק אנשי מקצוע מתחום מדעי הבריאות והרפואה.
הכותבים והעורכים בוויקירפואה הם רופאים או בעלי תואר אקדמי מקביל כמו PhD והם מזוהים בשמם המלא.
המיזם מאפשר להציג חילוקי דעות בנושאים השונים.
המיזם הוקם ביוזמת יו"ר איגוד רופאי המשפחה בישראל פרופ' שלמה וינקר שהוא גם העורך האחראי וד"ר רמי טמיר.
המימון הראשוני התקבל כמענק לימודי מחברות המכירות בחשיבות המיזם ומוגדרות כידידי ויקירפואה.
בהמשך מתוכננת הופעת מודעות פרסום טקסטואליות צמודות תוכן בדומה למודעות גוגל שיציגו מידע פרסומי רלוונטי.
ויקלי סטנדרד היה שבועון פוליטי-חברתי-כלכלי אמריקאי, שנוסד ב-1995 על ידי ויליאם קריסטול ונסגר בדצמבר 2018. קריסטול כעורכו הראשי של המגזין מהקמתו ועד סוף 2016, והוא ומרבית בעלי הטור הכותבים בשבועון נוטים בדרך כלל לכיוון ימין-מרכז, והם בדרך כלל נאו-קונסרבטיבים.
הוא הקים את "ויקלי סטנדרד" יחד עם פרד ברנס, המשמש עד היום כעורך שותף לצידו והיה קודם לכן עורך בכיר של "ניו ריפבליק".
המייסד השלישי ג'ון פודהורץ, מכהן כיום כעורכו הראשי של "קומנטרי".
המו"ל ראשון של השבועון היה תאגיד התקשורת הענק של רופרט מרדוק, "ניוז קורפ." (.News Corp), שהשקיע בו מדי שנה, מאז היווסדו, בין מיליון ל-3 מיליון דולר.
ביוני 2009 מכר אותו מרדוק לקבוצת התקשורת "קלריטי", שבבעלות המיליארדר האמריקאי, הנוצרי אוונגליסטי שמרן, פיליפ אנשוץ, תמורת מיליון דולר.
הקונה החדש לא שינה את אופיו הבסיסי של השבועון ואף לא החליף את העורך הראשי ויליאם קריסטול, אולם הצליח לשפר במידה ניכרת, באמצעים טכניים שונים את התפוצה והמכירות, בעיקר למנויים.
השבועון החדש, יחד עם רשת "פוקס ניוז" ומכון המחקר AEI יצרו בארצות הברית, החל מהמחצית השנייה של שנות התשעים, מעין משולש נאו-קונסרבטיבי בעל השפעה פוליטית-חברתית-כלכלית מסוימת.
ה"ויקלי סטנדרד" שמר על העמדה הימנית-מרכזית ולמשל התנגד נחרצות לפט ביוקנן, השמרן מדי לטעמו.
מאידך, הוא תמך בפלישה לעיראק והדחת סדאם חוסיין, עוד בנובמבר 1997, למעלה מחמש שנים לפני פרוץ מלחמת עיראק, הביע עמדות ניציות אחרות בענייני חוץ, ככל שהיו רלוונטיות בשנים שלאחר נפילת הקומוניזם, ותמך תמיכה נלהבת ביותר במדינת ישראל.
בהקשר אחרון זה יש אולי לראות גם את התנגדותו של השבועון לפאט ביוקנן.
עוד ידוע ומוכר בהקשר זה מאמרו של צ'ארלס קראוטהאמר, ממאי 1998, "At Last Zion", שהוא מאמר המביע תמיכה, כמעט אהבה שאין חזקה ממנה, למדינת ישראל.
עם זאת, את מרב ההשפעה רכש השבועון רק אחרי פיגועי 11 בספטמבר 2001 במגדלי התאומים, כאשר ממשל ג'ורג' בוש (הבן) נעשה כמעט כולו נאו-קונסרבטיבי, תחת השפעתם של סגן הנשיא דיק צ'ייני, שר ההגנה דונלד רמספלד ואחרים.
דייוויד פרום, כותב הנאומים של הנשיא בוש (הבן) ובעצמו אחד הכותבים ב"ויקלי סטנדרד", אף אמר זאת במפורש.
במהלך הבחירות לנשיאות ארצות הברית 2008 (אובמה - מקיין) היה השבועון אחד הגורמים שתמכו בשרה פיילין כמועמדת לסגן הנשיא מהצד הרפובליקני.
בין הכותבים ב"ויקלי סטנדרד", בנוסף לויליאם קריסטול עצמו ואלה שכבר הוזכרו לעיל, גם רבים מההוגים הנאו-קונסרבטיבים המשפיעים ביותר, כמו רוברט קגן ואחיו פרדריק קגן, גרטרוד הימלפרב (אמו של קריסטול), ג'ון ואביו נורמן פודהורץ, אליוט אברמס, ג'ון בולטון, ועוד.
במקביל לשבועון המודפס מקיים ה"ויקלי סטנדרד" גם עיתון אינטרנטי - "דיילי סטנדרד", המתעדכן מדי יום.
נכון ל-2012 מוכר ה"ויקלי סטנדרד", מדי שבוע קצת מעל 100,000 עותקים, אולם השפעתו מגיעה הרבה מעבר לתפוצתו והוא נחשב בעיני רבים ל"תנ"ך של השמרנים" ובעיקר הנאו-קונסרבטיבים.
בשנת 2018 החליטה חברת "קלריטי מדיה גרופ", שהמגזין היה בבעלותה, להפסיק את הפצתו.
בתחילה נפוצו הערכות שהסגירה נועדה להעביר את מנויי המגזין לעיתון הוושינגטון אקזמינר שגם הוא בבעלות הקבוצה, אך הצהרה מטעם דובר התאגיד הבהירה שלא כך.
קריסטול עצמו ייחס את סגירת העיתון לעוינות מצד תומכיו של הנשיא דונלד טראמפ.
ויקיפדיה הרומנית היא גרסה של ויקיפדיה בשפה הרומנית.
המיזם החל ב-19 ביוני 2003 ונכון ל- ב ישנם בו ערכים ו- משתמשים פעילים.
הערכים הראשונים בוויקיפדיה הרומנית נכתבו בחודש יולי 2003, כאשר הגרסה הראשונה של העמוד הראשי נכתבה ב-12 ביולי 2003. ממשק המשתמש היה בתחילה באנגלית ותורגם בהמשך לרומנית על ידי בוגדן סטנצ'סקו.
משתמש זה פנה לאוניברסיטאות שונות ברומניה שמחוברות לאינטרנט וכן לאקדמיה הרומנית על מנת למשוך תורמים לפרויקט.
מאמציו משכו את תשומת הלב של התקשורת הרומנית, שזימנה אותו לעיתים תכופות להציג את הפרויקט בפני הציבור הרחב.
באפריל 2004, ויקיפדיה הרומנית סייעה בהשקת ויקיפדיה בשפה הארומנית.
מרבית תושביה של רפובליקה מולדובה הם דוברי רומנית, אולם בתקופה בה האזור היה חלק מברית המועצות כתבו את השפה הרומנית באותיות קיריליות ובהשפעת השפה הרוסית חדרו לאוצר המילים המולדובני מילים רוסיות.
לאחר שרפובליקת מולדובה זכתה לעצמאות היא הכריזה על השפה הרומנית כשפתה הרשמית ועברה לשימוש באלפבית הרומני, שנגזר מהאלפבית הלטיני.
המיעוט הסלאבי ברפובליקת מולדובה לא היה מרוצה מההתפתחות ותבע מעמד דומה לשפה הרוסית, אך התביעות נדחו.
חבל טרנסניסטריה המולדובני, שבשטחו מרבית האוכלוסייה היא ממוצא רוסי או אוקראיני, הכריזה ב-1990 על פרישה ממולדובה ותבע עצמאות.
בחבל טרנסניסטריה מדוברות שלוש שפות, רוסית, אוקראינית ורומנית המכונה מולדובנית - כל השפות נכתבות באותיות קיריליות.
נמצאו כותבי רומנית באותיות קיריליות שתבעו הכרה בשפה מולדובנית נפרדת מהרומנית, שפה קרויה בפיהם: "מולדובנית" וגם פתחו מיזם ויקיפדי עבור השפה הזאת.
לאחר שהצדדים הציגו את טיעוניהם, ויקיפדיה החליטה ב-2006 להקפיא את המיזם המולדובני ולהותיר רק ויקיפדיה רומנית, בעיקר משום שלא נמצאו ויקיפדים מולדובנים, שישאו את המיזם ומספר הערכים בוויקיפדיה המולדובנית היה מועט מאוד ומרבית הערכים היו הפניות לערכים המתאימים בוויקיפדיה הרומנית.
ב-2010 שינתה הוויקיפדיה הרומנית את הסימנים הדיאקריטיים של האותיות הרומנית המקבילות לשי"ן ולצד"י.
האותיות היו מורכבות מהאותיות S ו-T עם סימן דיאקריטי מתחתן - הסימן היה סדיליה ושונה לפסיק רגיל.
ויקיפדיה השוודית היא גרסה שוודית של מיזם ויקיפדיה, והיא הוויקיפדיה הרביעית שהושקה, לאחר ויקיפדיה הגרמנית, ויקיפדיה האנגלית וויקיפדיה הקטלאנית.
ויקיפדיה זו היא הרביעית בגודלה מבחינת כמות הערכים.
באפריל 2016 ויקיפדיה השוודית הגיעה ל־3 מיליון ערכים.
בנובמבר אותה שנה הגיע מספר הערכים בוויקיפדיה השוודית לקרוב ל-3.8 מיליון ערכים, רבים מהם נוצרו על ידי הבוט Lsjbot, אולם בעקבות ביקורת על שגיאות וליקויים בערכים שנוצרו על ידי הבוט, נמחקו רבים מהם.
ויקיפדיה השוודית אוסרת על שימוש הוגן בתמונות ולכן אין אפשרות להעלות אליה תמונות – כל המדיה שבה לקוחה מוויקישיתוף.
מפעילי המערכת בוויקיפדיה השוודית נבחרים לתקופת כהונה של שנה אחת, לאחר מכן הם עומדים לבחירה מחדש.
ב-14 בינואר 2005 עבר מספר הערכים בוויקיפדיה השוודית את מספר הערכים באתר המתחרה.
באוגוסט 2009 האתר הושבת, ללא שום הודעת הסבר.
בחודש מרץ 2006 עיתון גדול בשוודיה פרסם מאמר שהשווה בין ויקיפדיה השוודית, האתר susning.nu וכרכים של האנציקלופדיה הלאומית של שוודיה.
נבחרו מספר ערכים מייצגים והם נבחנו על ידי מומחים בתחום.
האנציקלופדיה השוודית קיבלה את הציון הגבוה ביותר במדגם מבחינת נכונות הפרטים וכתיבה נייטרלית, אך ויקיפדיה השוודית קיבלה ציון משוקלל גבוה וצוין במאמר שהמידע בה עדכני והיא כוללת ערכים מתחומים רבים, ביניהם נושאים הקשורים בתרבות הפופולרית.
ב-27 בספטמבר 2012 נכתב בוויקיפדיה השוודית הערך ה-500,000. ב-15 ביוני 2013 הגיעה ויקיפדיה השוודית למיליון ערכים, והדירוג של ויקיפדיה השוודית עלה מהמקום השמיני למקום החמישי ברשימת הוויקיפדיות.
הכפלת כמות הערכים הושגה על ידי קבוצת בוטים שכתבו ערכים על כל זני הצמחים ובעלי החיים בטבע, פרויקט שיוסיף לוויקיפדיה השוודית מעל למיליון ערכים, רובם ערכים קצרים.
למרות גודלה של ויקיפדיה השוודית, מדד העומק, המשמש מדד גס לאיכות ומייצג את כמות הפעמים שבהם הערכים נערכו, הוא 17.34 נכון לדצמבר 2023. זהו מדד נמוך ביותר בהשוואה למדד בוויקיפדיה האנגלית (1214.95) והעברית (267.86).
ויקיפדיה הספרדית היא המהדורה בשפה הספרדית של מיזם ויקיפדיה.
בחודש פברואר 2003 עלתה ההצעה לממן את ויקיפדיה הספרדית על ידי פרסומות.
הדבר גרר מחאה גדולה של הכותבים באתר שלאחריה ההצעה נדחתה.
11 במאי 2001 - ויקיפדיה הספרדית מושקת ביחד עם עוד 8 ויקיפדיות.
כתובת האינטרנט המקורית של המיזם הייתה Spanish.wikipedia.com.
21 במאי 2001 - נוצר הערך הראשון בוויקיפדיה הספרדית.
26 בפברואר 2002 - גולשים רבים באתר עוזבים כאות מחאה על הרעיון להשתמש בפרסומות כדי לממן האתר.
6 באוקטובר 2003 - הבוט הראשון נוצר באתר, שם המשתמש של הבוט הוא ספידי גונסאלס.
9 בדצמבר 2004 - הוחלט שוויקיפדיה הספרדית תציג רק תמונות בשימוש הוגן.
11 ביוני 2007 - התמונה האחרונה שהועלתה לאתר נמחקה, וכעת כל המדיה באתר מקורה בוויקישיתוף.
13 בדצמבר 2008 - הוחלט למחוק את תבנית הקצרמר מערכי ויקיפדיה הספרדית.
16 במאי 2013 - ויקיפדיה הספרדית נהפכה לוויקיפדיה השביעית במספר שחוצה את הרף של מיליון ערכים.
לוויקיפדיה זו יש את כמות המשתמשים השנייה בגודלה לאחר ויקיפדיה האנגלית.
עם זאת, היא מדורגת רק במקום ה-9 מבחינת כמות הערכים, מתחת לוויקיפדיות בשפות אחרות שמספר הדוברים אותן הוא קטן בהשוואה אליה דוגמת גרמנית, איטלקית, הולנדית או רוסית.
מבחינת גודל הערכים, 40 אחוזים מהם בגודל של מעל 2 קילו-בייט, נתון שמדרג אותה במקום השני אחרי ויקיפדיה הגרמנית.
נכון לאוקטובר 2012, ויקיפדיה הספרדית מדורגת במקום הרביעי מבחינת כמות העריכות שבה, ומדורגת שלישית מבחינת כמות הצפיות בה.
העריכות בוויקיפדיה הספרדית מתחלקות לפי החלוקה הבאה: 39.2% מקורם מספרד, 10.7% מארגנטינה, 8.8% מצ'ילה, 8.4% מהולנד, 7% ממקסיקו, 5.1% מוונצואלה, 3.5% מפרו, 3.1% מארצות הברית, 2.7% מקולומביה, 1.3% מאורוגוואי ו-1.1% מגרמניה.
ויקיפדיה הצ'כית (בצ'כית: Česká Wikipedie) היא הגרסה בשפה הצ'כית של אנציקלופדיית האינטרנט החופשית ויקיפדיה.
היא נוסדה במאי 2002 ונכון ל- ב ישנם בה ערכים ו- משתמשים פעילים.
הערכים הראשונים החלו להיכתב בנובמבר 2002, ועד אוקטובר 2003 נכתבו בה 1,000 ערכים.
ביוני 2008 נכתב הערך ה-100,000, ונכון ליולי 2019 עמדה ויקיפדיה הצ'כית במקום ה-27 בדירוג הוויקיפדיות מבחינת מספר ערכים.
ויקיפדיה הפרסית (בפרסית: ویکیپدیا، دانشنامهٔ آزاد) היא הגרסה בשפה הפרסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
נכון ליולי 2019 הייתה זו הוויקיפדיה ה-18 בגודלה בעולם.
הצנזורה המופעלת באיראן על גישה לאינטרנט מופעלת גם על ויקיפדיה הפרסית.
מחקר שנעשה בשנת 2013 העלה ש-963 ערכים בוויקיפדיה הפרסית חסומים לגישה באיראן.
871 מערכים אלה נחסמו ישירות, והיתר נחסמו על פי מילות מפתח המופיעות בהם.
בערכים החסומים נמצאו כאלה העוסקים בפוליטיקה (ובכלל זה ערך על יחסי איראן–ישראל), בדת, בזכויות אדם ועוד.
המחקר מתייחס לחסימת גישה לדפים, ולא צוינה בו התערבות בתכני הערכים בוויקיפדיה הפרסית.
ויקיפדיה הפורטוגזית היא הגרסה של ויקיפדיה בשפה הפורטוגזית.
עם תחילה דרכה ביוני 2001, הייתה ויקיפדיה הפורטוגזית הוויקיפדיה החמישית במספרה.
החל מסוף שנת 2004 החל המיזם לצבור תאוצה.
במאי 2005 עקפה ויקיפדיה הפורטוגזית את ויקיפדיה הספרדית והאיטלקית במספר הערכים.
לצורך השוואה, במאי 2004, היא הייתה הוויקיפדיה ה-17 במספר מבחינת כמות הערכים.
הערכים בפורטוגזית יכולים להיות מגוונים מאוד לשונית, שכן התורמים באתר כותבים בפורטוגזית אירופאית ובפורטוגזית ברזילאית.
הערכים נוטים לצד כזה או אחר, או לפעמים כוללים מוטיבים משתי צורות השפה.
קהילת ויקיפדיה הפורטוגזית בחרה שלא ליצור הפרדה בין הפורטוגזית הברזילאית לזו האירופאית.
בשנת 2005, התקיימה הצבעה בנוגע לשאלה האם יש ליצור גרסה של ויקיפדיה בפורטוגזית ברזילאית (pt-br), ומרבים המצביעים דחו את ההצעה.
בשנת 2007, הצעה נוספת ליצור גרסה של ויקיפדיה רק עבור הפורטוגזית האירופאית נדחתה אף היא.
גם בשנת 2009 הועלתה הצעה להקים אתר נפרד לטובת הפורטוגזית הברזילאית, אלא שההצעה הגיעה מכיוון קרן ויקימדיה והם דחו את ההצעה שכן לא מדובר בשפות נפרדות לחלוטין.
בתחילת ינואר 2007, המיזם חווה ירידה בכמות העריכות ממשתמים לא רשומים (מ-20 אחוזים ל-15 אחוזים), ועלייה בכמות השחזורים של המשתמשים הלא רשומים (מ-15 אחוזים לשיא של 25 אחוזים), מה שהצביע ככל הנראה על מלחמות עריכה והשחתות.
עקב כך הוסיפו למיזם קוד ב-JavaScript שחייב את המשתמשים הלא רשומים לצפות בתצוגה מקדימה של עריכתם.
בדצמבר 2010, ויקיפדיה הפורטוגזית עקפה את ויקיפדיה ההולנדית בכמות הערכים.
אולם, ברבעון הראשון של שנת 2011 היא נדחקה שוב מטה תחת ויקיפדיה הרוסית וההולנדית שצמצמו את הפער.
ויקיפדיה הפורטוגזית שונה מוויקיפדיה האנגלית במספר היבטים:
על מנת שערך כלשהו יימחק, על המשתמש לסמן אותו למחיקה מהירה, להוסיף לו תבנית הצעה למחיקה או לפתוח בהצבעה לגבי מחיקת הערך.
לגבי ערכים שמוצעים למחיקה, קהילת הכותבים לא אמורה להגיע להחלטה פה-אחד אלא לרוב יחסי של קולות.
אם ישנו יחס של 2/3 לטובתם המצדדים במחיקת הערך אז הערך נמחק, אחרת הוא נשאר במיזם.
נוהל זה הוחלט לאחר הצבעה של קהילת הכותבים.
דיון המחיקה נשמר למשך שבוע ימים, שלאחריו מפעיל מערכת או מנטר נועל את הדיון אם הושג הרוב הדרוש.
במקרה ולא, דיון המחיקה ממשיך להתקיים לשבוע אחד נוסף.
המשתמשים לא חייבים לספק סיבה מדוע ברצונם למחוק או להשאיר את הערך, אך חייבת להיות להם "זכות הצבעה".
זכות זו מוקנת למשתמשים רשומים, שביצעו עריכה (שלא שוחזרה ולא נמחקה) בתשעים הימים האחרונים ושצברו סך כולל של 300 עריכות לפחות.
נאסר על שימוש הוגן בתמונות מאז ומתמיד.
קמו ועלו דיונים בנוגע למדיניות של שימוש הוגן, אך כולן לא נשאו פרי ולא הותר להעלות תמונות לאתר.
למעשה, לא ניתן להעלות תמונות לוויקיפדיה הפורטוגזית בכלל, בין אם הן תמונות בשימוש הוגן או לא.
על מנת להוסיף תמונה לערך מסוים, המשתמש חייב להעלות את התמונה לוויקישיתוף קודם ולאחר מכן להוסיף לשם קישור מהערך.
נכון לחודש פברואר 2009 עלתה הנטייה של העורכים לתמוך בקבצים בשימוש הוגן.
באוגוסט 2009 התקיימה הצבעה בנושא, 142 הצביעו בעד בעוד ש-120 הצביעו נגד.
ההצבעה התקבלה וכעת מתכננים נהלים מסודרים של שימוש הוגן באתר.
כמו בשפה האנגלית, גם בפורטוגזית יש שוני בכתיב ובכללי הדקדוק לפי אזורים שונים.
נהוג לכתוב ערך בוויקיפדיה זו בפורטוגזית אירופאית או בפורטוגזית ברזילאית ולא לערבב ביניהן.
אם למשל מתבצעת עריכה גדולה בערך שנכתב בפורטוגזית ברזילאית, והשינוי מכיל בעיקר טקסט בפורטוגזית אירופאית, אז יש לשנות את כל הערך שיתאים לחוקי ההגייה והכתיב של זו האחרונה.
בעבר, משתמשים לא רשומים היו חייבים לעבור מבחן CAPTCHA כאשר ביצעו עריכות, על מנת לבלום השחתות מבוטים.
מאפיין זה בוטל החל מיום 1 בינואר 2014.
ויקיפדיה הקטלאנית היא המהדורה בשפה הקטלאנית של מיזם ויקיפדיה.
מהדורה זו הושקה ב-16 במרץ 2001, דקות ספורות לאחר שהושקה הוויקיפדיה הראשונה בשפה שאינה אנגלית וויקיפדיה הגרמנית.
נכון לדצמבר 2023, הייתה זו הוויקיפדיה ה-20 בעולם מבחינת גודלה, והוויקיפדיה החמישית בגודלה בקרב הוויקיפדיות בשפות הרומאניות.
מהדורה זו בולטת במספר הערכים המומלצים בה, נתון המוסיף לחשיבותה על אף היותה ויקיפדיה המשמשת בני שפת מיעוטים.
מדד העומק שלה, המהווה מדד גס לאיכות הערכים, עומד על 39.8 בלבד, נכון לדצמבר 2023. זאת לעומת מדד עומק של 267.86 עבור ויקיפדיה העברית ומדד של 1214.95 עבור ויקיפדיה האנגלית.
ב-16 במרץ 2001 הכריז ג'ימי ויילס כי ברצונו ליצור ויקיפדיות בשפות נוספות וציין שישנה התעניינות ביצירת ויקיפדיה בקטלאנית.
הבדיקות הראשונות נערכו דרך כתובת האינטרנט deutsche.wikipedia.com (ויקיפדיה הגרמנית), ומספר דקות לאחר מכן נוצר הדומיין הראשוני של ויקיפדיה הקטלאנית, catalan.wikipedia.com.
העריכה הראשונה בוויקיפדיה שאינה באנגלית בוצעה ב-16 במרץ 2001 בשעה 21:07 בעמוד הראשי של ויקיפדיה הקטלאנית.
הערך הראשון שנכתב בוויקיפדיה שאינה ויקיפדיה האנגלית היה הערך הראשון של ויקיפדיה הקטלאנית.
אף על פי שהאתר נפתח לאחר ויקיפדיה הגרמנית, במשך חודשיים רצופים הייתה זו המהדורה היחידה של ויקיפדיה שאינה אנגלית שהכילה ערכים.
לאחר זמן מה שונה הדומיין של האתר ל-ca.wikipedia.com ובהמשך לכתובת ca.wikipedia.org.
בקטלאנית נקרא מיזם ויקיפדיה "Viquipèdia", וכך החלו לכנות את האתר החל משנת 2003. בשנת 2005 נוצרה הכתובת www.viquipedia.net, והיא הפנתה למהדורה זו.
המשתמש הרשום הראשון באתר נקרא "AstroNomer", אך הוא ביצע בעיקר עריכות סרק.
המשתמש הראשון שתרם ערכים לאתר ששרדו עד היום נקרא "Cdani" והוא זכה למכתב תודה מג'ימי ויילס.
בשנת 2005 התגלע ויכוח באשר לשם המהדורה.
היו שטענו שצריך לקרוא לה דווקא "ויקיפדיה הוולנסית", או "ויקיפדיה הקטלאנית-ולנסית".
אומנם לא הושג קונצנזוס בנושא, אך קהילת הכותבים החליטה שערכים הקשורים לקהילת ולנסיה יכונו "ערכים בוולנסית", בעוד יתר הערכים יכונו "ערכים בקטלאנית".
ויקיפדיה הסרבו-קרואטית היא המהדורה של ויקיפדיה בשפה הסרבו-קרואטית.
בנוסף אליה קיימות גם ויקיפדיות בשפה הסרבית, הקרואטית והבוסנית.
בשנת 2005 נסגרה מהדורה זו עקב חוסר פעילות, ונפתחה מחדש לאחר פרק זמן קצר.
מדד העומק של ויקיפדיה הסרבו-קרואטית, המהווה מדד גס לאיכות הערכים, עומד על 747.13 נכון לדצמבר 2023. זהו מדד עומק מכובד, שכן הוא ממקם אותה כוויקיפדיה השנייה באיכותה, כשמעליה נמצאת רק ויקיפדיה האנגלית.
בנוסף, לרוב הוויקיפדיות שעברו את רף 400 אלף הערכים הראשונים יש מדד עומק נמוך מאוד עקב שימוש בבוטים, שיוצרים ערכים רבים קצרי מלל ומיעוטי קישורים, דוגמת ויקיפדיה השוודית וויקיפדיה ההולנדית, שהיו בעלות מדד עומק של 17.34 ו-18.8 בהתאמה באותה התקופה.
קיימות שתי גרסאות של ויקיפדיה הנורווגית, האחת כתובה בנורווגית ספרותית (וממלכתית) והשנייה כתובה בנורווגית חדשה.
נכון ל- ב ישנם בגרסה הספרותית-ממלכתית ערכים ו- משתמשים פעילים, ובגרסה החדשה ערכים ו- משתמשים פעילים.
האתר no.wikipedia.com (ומאוגוסט 2002 no.wikipedia.org) הושק ב-26 בנובמבר 2001. משנת 2005 האתר נועד להוות גרסה של מיזם ויקיפדיה בשפה הנורווגית הספרותית.
האתר nn.wikipedia.org הושק ב-31 ביולי 2004 ונועד להוות גרסה של ויקיפדיה בשפה הנורווגית החדשה בלבד.
האתר הראשון, ויקיפדיה הנורווגית המקורית (Norsk Wikipedia), הושק ב-26 בנובמבר 2001, ולא ציין בפני קהל הכותבים והקוראים באיזה מצורות הנורווגית יעשה בו שימוש.
בפועל, מרבית הערכים נכתבו בנורווגית ספרותית.
כתובת האתר הראשונית הייתה no.wikipedia.com, אך באוגוסט 2002 כל גרסאות הוויקיפדיה הועברו לדומיין wikipedia.org, לאחר שג'ימי ויילס קבע חד משמעית כי באתרי ויקיפדיה לעולם לא יוצגו פרסומות.
הגרסה של ויקיפדיה עבור השפה הנורווגית החדשה הושקה ב-31 ביולי 2004 וצמחה במהרה.
בעקבות הצבעה שנערכה בשנת 2005, אתר ויקיפדיה הנורווגית הראשון יוקדש אך ורק לשפה הנורווגית הספרותית.
עד לפברואר 2007, מהדורת ויקיפדיה בנורווגית ספרותית/ממלכתית הכילה מעל 100,000 ערכים, ומהדורה השפה הנורווגית החדשה כללה מעל 20,000 ערכים.
בפברואר 2006, מהדורת ויקיפדיה הנורווגית הבכורה הייתה לוויקיפדיה ה-13 במספר שחצתה את רף 50 אלף הערכים הראשונים.
שנה לאחר מכן, היא נהייתה למהדורה הרביעית שחוצה את רף 100,000 הערכים הראשונים.
לאחר שויקיפדיה הפינית עקפה אותה באפריל 2007, היא חזרה להיות המהדורה ה-14 בגודלה בוויקיפדיה.
בספטמבר 2007 ויקיפדיה בנורווגית ספרותית עקפה את ויקיפדיה הפינית, וכך נהייתה למהדורה ה-13 בגודלה.
נכון ל-1 ביוני 2010, היו במהדורה זו מעל 260,000 ערכים, בעוד שהמהדורה בנורווגית חדשה הכילה מעל 57,000 ערכים.
נורווגית, דנית ושוודית הן שפות דומות מאוד, ודובריהן יכולים להבין זה את זה בקלות.
על כן, מתקיים שיתוף פעולה פורה בין מהדורות ויקיפדיה המשתייכות לקבוצות השפות הסקנדינביות.
למרות שלפי תקן ISO 639 יש לציין את השפה הנורווגית המלכותית באותיות nb, המהדורה יושבת בכתובת no.wikipedia.org, והכתובת nb.wikipedia מפנה אליה.
מהדורה ויקיפדיה בנורווגית חדשה תואמת לתקן ונמצאת בכתובת nn.wikipedia.org.
ב-9 באפריל 2013 ויקיפדיה בנורווגית חדשה חצתה את רף 100,000 הערכים הראשונים.
ויקיפדיה הפינית היא הגרסה בשפה הפינית של ויקיפדיה, מיזם המופעל על ידי קרן ויקימדיה.
נכון ליולי 2019, ויקיפדיה הפינית מדורגת במקום ה-23 במספר הערכים בדירוג כל הוויקיפדיות בעולם.
ויקיפדיה זו היא האנציקלופדיה היחידה בפינית אשר תמיד מעודכנת.
הפרויקט של ויקיפדיה הפינית החל בסוף 2002, אולם לא התקדם בצורה משמעותית עד שנת 2003. מהירות הפיתוח סייע במקצת בצמיחת ויקיפדיה הפינית, לאחר שדרוג תוכנת מדיה ויקי לרמה III בסוף נובמבר 2003, וויקיפדיה הפינית המשיכה לעלות בהתמדה עד לשנת 2004.
על אף המספר הקטן של דוברי פינית כשפת אם, והמספר הגבוה של הפינים הדוברים גם אנגלית, נכון להיום ויקיפדיה הפינית היא ה-23 בגודלה בעולם עם מעל ל-463,000 ערכים.
היחס בין ויקיפדיה הפינית לבין מספר דוברי השפה הפינית, הוא ה-16 בגודלו, עם 82.2 ערכים לכל 1,000 דוברי פינית.
נתונים אלו מתבססים על ההערכה כי מספר דוברי הפינית בעולם הוא 5,009,390.
ב-2013 המהימנות של ויקיפדיה הפינית נבדקה על ידי העיתון הלסינגין סנומט.
במחקר נבדקו איכותם של 134 ערכים אקראיים, ועל פי התוצאות 70% מהערכים היו מדויקים.
ויקיפדיה הסרבית היא הגרסה בסרבית של ויקיפדיה.
היא הוקמה ב-16 בפברואר 2003, ונכון ל- ב ישנם בה ערכים ו- משתמשים פעילים.
נכון ליולי 2019 עמדה ויקיפדיה הסרבית במקום ה-19 במספר הערכים בדירוג העולמי ולראשונה בגודלה בקרב הוויקיפדיות הדרום-סלאביות, כשהבאה אחריה היא ויקיפדיה הסרבו-קרואטית (מקום 26 בדירוג העולמי).
ויקיפדיה הסרבית נוצרה ב-16 בפברואר 2003 יחד עם ויקיפדיה הקרואטית.
הדף הראשי של ויקיפדיה הסרבית מ-22 באפריל 2003 היה תרגום מאנגלית לסרבית על ידי משתמש בלתי מזוהה.
משתמש אחר סיים את התרגום ב-24 במאי.
במהלך חודש ספטמבר 2003, הדף הראשי של ויקיפדיה הסרבית היה מוכן, יחד עם כמה ערכים בסיסיים.
בגיליון אוקטובר 2003 של מגזין מקומי פורסמה כתבה על ויקיפדיה הסרבית שהוקמה, דבר שהוביל להצטרפות של משתמשים חדשים, חלקם רשומים ואילו חלקם אנונימיים.
באותו זמן תורגם ממשק המשתמש לוויקיפדיה הסרבית.
השפה הסרבית משתמשת בשני כתבים, קירילי ולטיני.
כאשר ויקיפדיה הסרבית נוסדה, היה בה רק הכתב הקירילי.
עם זאת, מאחר ששני סוגי הכתבים נמצאים בשימוש נרחב על ידי דוברי סרבית, החל מאמץ לאפשר שימוש מקביל בשני סוגי הכתב.
הניסיון הראשון היה שימוש בבוט, שיבצע תעתיק של כל מאמר, אך לאחר 1,000 תעתוקים של ערכים, הופסקה הפעולה בשל אילוצים טכניים.
רעיון זה שימש מאוחר יותר בוויקיפדיה הסינית.
לאחר כמה חודשים, המשימה הושלמה וכעת לכל מבקר באתר הסרבי יש את האפשרות לבחור את סוג הכתב בו הוא מעוניין באמצעות כרטיסייה בצד העליון של המאמר.
אף על פי שעדיין ישנן בעיות טכניות קלות, התעתיק הקירילי-לטיני פועל בהצלחה.
מאז ישיבת הפתיחה שנערכה ביום שלישי, 15 בפברואר 2005 של חברי ויקיפדיה הסרבית, עורכים חברי הקהילה כנסים קבועים.
נכון לספטמבר 2013, ערכו חברי הקהילה 253 מפגשים, בעיקר בבלגרד.
בשלהי 2005 החלו חברי הקהילה לערוך את המפגשים שלהם במרכז הנוער של בלגרד, אשר סיפק מקום מפגש בחינם.
בחלק הראשון של ישיבות אלו, שנערך ביום שבת, 3 בדצמבר 2005, חברי הקהילה הקימו את קרן ויקימדיה הסרבית, שכללה אז את מונטנגרו, שהייתה באיחוד עם סרביה, בשם "ויקימדיה סרביה ומונטנגרו", (Викимедија Србије, Црне Горе).
בעקבות משאל העם שנערך במאי 2006, על היפרדות מונטנגרו מסרביה ופירוק האיחוד, שינה הארגון את שמו ל"ויקימדיה סרביה", (Викимедија Србије).
מאוחר יותר באותה שנה, בדצמבר, נפתחה ועידת ויקימדיה אזורית של דרום-מזרח אירופה.
במשך השנים היו עוד שלושה כנסים אזוריים, כולם בחסות ויקימדיה הסרבית.
ויקיפדיה הסרבית משתפת פעולה עם הפקולטה למתמטיקה של אוניברסיטת בלגרד, הפקולטה לפיזיקה ולכימיה, והפקולטה לפילולוגיה, כמו גם עם הפקולטה להנדסת חשמל של אוניברסיטת מונטנגרו.
הסטודנטים שלומדים בפקולטות אלו, תרמו מדי פעם לוויקיפדיה הסרבית על ידי עריכת המאמרים שלה.
בשל הדמיון בין הסוגים השונים של סרבו-קרואטית, אחת התרומות היא העתקה והתאמת מאמרים משפה אחת של ויקיפדיה אחרת, (סרבית, קרואטית, סרבו-קרואטי ו - בוסנים).
מחלוקת פרצה ב-2006 על כ-10,000 מאמרים על צרפת שנוצרו על ידי בוט.
הבעיה הייתה כזו מאמרים הצורך שעתוק, ותהליך זה היה איטי.
במהלך ספטמבר ואוקטובר 2007, נוצרו מאמרים חדשים על יותר מ-4,300 עיירות סרביה ו-1,250 עיירות ב-מונטנגרו.
ויקיפדיה הצ'ובשית נוסדה ב-22 בנובמבר 2004. ג'ימי ויילס הזכיר אותה במצגת בוועידת ויקימניה של שנת 2009 כדוגמה לוויקיפדיה בשפה שעתידה להיעלם.
בוויקיפדיה הצ'ובשית, סוגיות במחלוקת נפתרות על ידי ועדת בוררות, שבין היתר מטפלת בסכסוכים בנושאי תוכן, חוסמת משתמשים מעריכה ואוסרת על משתמשים לערוך בערכים מסוימים.
מפעילי המערכת (כיום 2) נבחרים בהצבעה; מפעילי המערכת שהפכו לבלתי פעילים (כלומר לא השתמשו בהרשאותיהם דוגמת מחיקת דפים או חסימת משתמשים לפחות 25 פעמים ב-6 חודשים) עלולים לאבד את הרשאותיהם באמצעות החלטת ועדת הבוררות.
ויקיפדיה הקוריאנית היא מהדורת ויקיפדיה בשפה הקוריאנית (한국어 위키백과, בתעתיק לאנגלית: Han-gugeo Wikibaekgwa).
ויקיפדיה זו החלה את דרכה באוקטובר 2002, וחצתה את רף 10,000 הערכים הראשונים ב-4 ביוני 2005. נכון לדצמבר 2023, הייתה זו מהדורת ויקיפדיה ה-23 בגודלה בעולם.
מדד העומק של ויקיפדיה הקוריאנית (המהווה מדד גס לאיכות הערכים) נכון לדצמבר 2023 עומד על 167.14. זאת לעומת מדד עומק של 1214.95 עבור ויקיפדיה האנגלית ו-267.86 עבור ויקיפדיה העברית באותה תקופה.
זהו אתר הוויקי השני בגודלו בשפה הקוריאנית, לאחר namu.wiki .
בתחילתה, ויקיפדיה הקוריאנית ניסתה לעשות שימוש בגרסאות המוקדמות ביותר של גרסה המדיה-ויקי, גרסה זו לא תמכה כראוי בהנגול שהיא שיטת הכתב הנהוגה בקוריאה.
באוגוסט 2002 גרסת המדיה-ויקי שופרה כך שתתמוך גם בשפות בהם לא נעשה שימוש באותיות לטיניות, אולם דפדפן אינטרנט אקספלורר לא תמך באותיות קוריאניות, הדבר הוביל לירידה בכניסות לאתר וכן לירידה לתרומות.
לבסוף, רק בספטמבר 2003 נפתרה בעיית הצגת הטקסט הקוריאני, הנגול, ויצירת מאמרים חדשים עמו, פתרון שהוביל לעלייה במספר התרומות וכן עלייה בכניסות לאתר.
קהילת הכותבים גדלה בזמן זו גם הודות לחשיפת המיזם בכלי התקשורת.
סמליל ויקיפדיה הקוריאנית לרגל חציית הרף בכמות הערכים:
ויקיפיט הוא מיזם אינטרנטי שנוסד ומנוהל על ידי הישראלי אלי עוזר, שמטרתו ליצור מאגר תמונות של כפות רגליים יחפות של נשים מפורסמות.
ויקיפיט נחשב לאתר האינטרנט הלא פורנוגרפי הגדול בעולם בתחום הפטיש לכפות רגליים.
לדברי מייסד האתר אלי עוזר, הרעיון להקמת מיזם המציג מאגר תמונות של כפות רגליים של נשים מפורסמות החל בשנת 2008. לטענתו: "בזמנו היו רק שני אתרים כאלה — אחד בתשלום והשני מאוד מסורבל", ומשכך פתח את האתר.
את 6,000 התמונות הראשונות שיתף עוזר בעצמו, ותוך כחצי שנה הצטרפו עוד אנשים למיזם, והוסיפו מאגר תמונות עצום של כפות רגליים של מפורסמות, החל מסלבריטאיות ופוליטיקאיות, וכלה ביוטיובריות מצליחות.
האתר מכיל נכון ל-2017 כ-2 מיליון תמונות של כ-50 אלף נשים מפורסמות, כאשר לכל מפורסמת מוקדשות בין תמונה אחת לכמה אלפי תמונות.
הקריטריונים לכניסתה של אישה למאגר התמונות הם שניים:
היותה של האישה לפחות בת 18.
הופעתה של האישה בבסיס הנתונים של IMDb.
בנוסף ניתנה האפשרות לאתר את המפורסמת על פי המדינה בה היא מתגוררת, תאריך לידה, מידת נעליים ועוד.
בראש רשימת התמונות מופיע סרגל דירוג, שבו יכולים להצביע הרשומים לאתר על מראה כפות הרגליים.
הדירוג מתחיל מחמישה כוכבים (beautiful feet) עד כוכב אחד (ugly feet).
בתחתית רשימת התמונות יכולים הרשומים להגיב על כפות רגליה של המפורסמת.
לדברי עוזר, נכון לשנת 2020 מבקרים באתר מדי חודש כ-5.4 מיליון אנשים מכל העולם.
באוגוסט 2017, פתח עוזר גם מדור גברי לוויקיפיט, המופיע כאתר מקביל לאתר הרגיל.
בינואר 2018 הרחיב עוזר עוד יותר את ויקיפיט ופתח את מדור "wikiFeet X", המאגד תמונות כפות רגלי נשים עם התמקדות בנשים מתעשיית הפורנוגרפיה, וזאת כדי לכלול בו תמונות רבות שאינן יכולות להיכלל באתר הרגיל, האוסר הצגת תמונות פורנוגרפיות או מיניות.
בספטמבר 2019 פתח עוזר את מדור "my.wikiFeet", שבו הוא מאפשר גם לנשים שאינן נמצאות במאגר IMDb, ובעצם לכל אישה החפצה בכך, לפרסם גלריות תמונות של כפות רגליהן, ואף להציג אותן למכירה עבור הציבור.
אחת הטענות המרכזיות שנטענו כלפי המיזם של עוזר הוא העובדה שהוא עוסק באיבר מסוים של האישה, ובכך הוא לא מתייחס לאישה כמכלול, אלא מבצע לה סוג של החפצה.
עוזר הגיב לטענה זו בכך שאין זו מטרתו של המיזם.
ואדרבה - המיזם "עושה חסד" עם האיבר המושמץ ביותר בגוף האישה: כפות רגליה, שלרוב מתייחסים אליהן כאיבר מלוכלך ולא אסתטי.
עוד הוסיף עוזר שברבות מהתמונות ההתמקדות אינה דווקא בכפות הרגליים של האישה, אלא בכלל גופה, כאשר כפות רגליה מקבלות מעמד שווה כשאר הגוף.
עוד טענה שנטענה כלפי המיזם הוא שהקריטריון להחשבת האישה כ"מפורסמת" הוא קריטריון פרוץ למדי.
שכן, מספיק שהבחורה הופיעה פעם אחת בתוכנית אירוח, נידחת ככל שתהיה, ושמה נקלט בבסיס הנתונים של IMDb - שזהו קריטריון מספיק כדי ששמה יכנס לרשימות האתר, ושתמונותיה יתנוססו לעיני כל.
עוזר בתגובה טען שאמנם הקריטריון הוא פרוץ, אולם ברגע שמגיעה בקשה להסרת השם - הוא מוריד אותו בלי לשאול שאלות.
כמו כן מציין עוזר שאחד מהקריטריונים להעלאת התמונות הוא שהן אינן מוגנות בזכויות יוצרים.
ויקיפדיה התאית (בתאית: วิกิพีเดียภาษาไทย) היא גרסה של ויקיפדיה בשפה התאית, היא הושקה ב-25 בדצמבר 2003. נכון ל-19 ביולי 2021, יש בה 137,822 ערכים ו-405,336 משתמשים רשומים.
ויקיפדיה (בכל השפות יחד) מדורגת על ידי אלכסה מקום 13 ברשימת האתרים המובילים בתאילנד.
ויקיפדיה התאילנדית היא האנציקלופדיה המקוונת השנייה בשפה התאית לאחר פרויקט אנציקלופדיית הנוער שפותחה בחסותו של מלך תאילנד, פומיפון אדוניאדט.
25 בדצמבר 2003 – העמוד הראשי נוצר לאחר שב-16 במרץ 2003 הוא נפתח לראשונה כאשר כל תוכנו היה "Describe the new page here." (תאר את הדף החדש כאן).
27 בדצמבר 2003 – הערך הראשון נוצר כאשר הוא מכיל רק מילה אחת "ดาราศาสตร์" (אסטרונומיה) שקושר ל-32 ויקיפדיות בשפות אחרות.
לאחר מכן הפך לקצרמר ב-31 במאי.
28 בפברואר 2004 – הערך הראשון האמיתי נוצר, מדעי המחשב.
מרץ 2006 – הוספת תוכן משמעותית של ערכי שנים מ-543 לפנה"ס עד 1800 באופן חצי-ידני בעזרת JavaScript.
ויקיפדיה הסלובנית (בסלובנית: Slovenska Wikipedija) הוא הגרסה בשפה הסלובנית של ויקיפדיה, המופעלת על ידי קרן ויקימדיה.
ויקיפדים פעילים בסלובניה אף משתתפים בדיונים על ויקיפדיה (הן באופן כללי והן בשפה הסלובנית) בתקשורת הלאומית.
ויקיפדיה הקרואטית (בקרואטית: Wikipedija na hrvatskome jeziku) היא הגרסה הקרואטית של ויקיפדיה, האנציקלופדיה החופשית.
נכון ל- ב ישנם בו ערכים ו- משתמשים פעילים (משתמש פעיל הוא משתמש שביצע עריכה בוויקיפדיה ב-30 הימים האחרונים).
בשנת 2013, ויקיפדיה הקרואטית זכתה לתשומת לב בתקשורת העולמית על כך שהיא כללה בתכניה אידאולוגיה פשיסטית, דעות קדומות נגד הסרבים בקרואטיה, תעמולה נגד קהילת הלהט"ב, שכתוב של ההיסטוריה, והכחשה או הקטנה של פשעים שבוצעו על ידי משטר האוסטאשה.
בשנת 2011 נערך מחקר המשווה את אמינותה של ויקיפדיה הקרואטית לאנציקלופדיה הקרואטית - האנציקלופדיה הקרואטית הלאומית.
עשרים וארבעה מבקרים, מומחים בתחומים שונים, ניתחו מבחר מייצג של ערכים על פי קריטריונים של אינפורמטיביות, דיוק במידע המופיע בערך, איכות ונייטרליות.
ערכים נותחו ב-11 קטגוריות שונות: אמנות ותרבות, היסטוריה וביוגרפיות, בריאות ורפואה, טכנולוגיה ומדע יישומי, גאוגרפיה, דת, מדעים, מתמטיקה ולוגיקה, פילוסופיה; ספורט וחברה, ומדעי החברה.
סך הכל 500 ערכים, 250 זוגות, נבחרו באקראיות ומוינו לקטגוריות כדי לשמש דוגמאות מייצגות.
בשתי הדוגמאות העובדות נספרו באופן ידני - 3015 באנציקלופדיה הקרואטית ו-3315 בוויקיפדיה הקרואטית.
בהשוואה על דיוק בעובדות התגלה שעל כל טעות באנציקלופדיה הקרואטית היו 2.25 טעויות בוויקיפדיה הקרואטית.
ניתוח על פי קטגוריות הראה שכמות הטעויות הגדולה ביותר בוויקיפדיה הקרואטית נמצאת בקטגוריית הפילוסופיה, כאשר בממוצע נמצאו 2 טעויות בכל 10 ערכים.
הקטגוריה היחידה בה לאנציקלופדיה הקרואטית היו יותר טעויות הייתה מדעי החברה, כאשר היחס היה 1.25:0.75 לטובת ויקיפדיה הקרואטית.
מתוך טעויות אלו, היחס בטעויות משמעותיות היה 21:12, ו-34:23 לטעויות קלות.
היחס הכללי לטעויות עובדתיות קלות היה קטן יותר, יוצא הדופן היחידי הוא קטגורית מדעי החברה, כאשר היחס הכללי לטעויות קלות הוא 3:1.
ניתוח האמינות לוויקיפדיה הקרואטית הצביע על כך ש-74% מהערכים הם ללא טעויות, ו-11% בעלי טעויות קלות.
טעויות עובדתיות משמעותיות נמצאו ב-5% מהערכים, כאשר ב-4% ישנן גם טעויות משמעותיות וגם טעויות קלות.
85% מהערכים בוויקיפדיה הקרואטית נחשבו ל-"איכותיים" (ללא טעויות וכאלה עם טעויות קלות), בהשוואה ל-92% מהערכים באנציקלופדיה הקרואטית.
40% מהערכים בוויקיפדיה הקרואטית הוערכו כמכילים מידע בכמות מספקת, לעומת 62% מהערכים באנציקלופדיה הקרואטית.
16% מהערכים בוויקיפדיה הקרואטים הוערכו כמכילים מידע בכמות לא מספקת, לעומת 5% מהערכים באנציקלופדיה הקרואטית.
91% מהערכים בוויקיפדיה הקרואטית הוגדרו ככתובים מנקודת מבט נייטרלית לעומת 98% מהערכים באנציקלופדיה הקרואטית.
שני אחוזים מהערכים בוויקיפדיה הקרואטית הוערכו כלא נייטרליים, לעומת אפס אחוזים באנציקלופדיה הקרואטית.
העדפתם האישית של המבקרים נטתה לטובת האנציקלופדיה הקרואטית, כאשר 53% מהמבקרים העדיפו את גרסתה של האנציקלופדיה הקרואטית לערכים, לעומת 19.5% מהמבקרים שהעדיפו את גרסתה של ויקיפדיה ו-27% שראו בשתי הגרסאות שוות באיכותן.
דיווחים בתקשורת על דעות קדומות
בספטמבר 2013, תלונות על הטיה ימנית מכוונת על ידי המנהלים והעורכים בוויקיפדיה הקרואטית החלה לקבל תשומת לב בתקשורת, עם יצירתו של דף פייסבוק בשם 'Razotkrivanje sramotne hr.wikipedije' (בעברית: חושפים את ויקיפדיה הקרואטית המבישה) שנוצר כדי לעלות מודעות בנושא.
דיווחים על דוגמאות להטיה כוללות שכתוב ההיסטוריה הכולל הכחשה או המעטה בחומרתם של פשעים הבוצעו על ידי משטר האוסטאשה, והשוואת האידאולוגיה האנטי-פאשיסטית עם צורות של טוטליטריזם.
בעיות נוספות שעלו כוללות דעות קדומות נגד סרבים בקרואטיה וקהילת הלהט"ב.
עורכים שניסו להסיר את הדעות הקדומות מהערכים דווחו והוטרדו על ידי המנהלים וקיבלו במהירות חסימה לצמיתות תחת תירוצים שונים.
הנושא דווח על ידי העיתון היומי הקרואטי Jutarnji list (בעברית: עיתון הבוקר) ואפילו תפס את דף השער של הגרסה המודפסת של העיתון ב-11 בספטמבר 2013.
יומיים לאחר מכן, שר המדע, החינוך והספורט הקרואטי, ז'לקו יובאנוביץ', קרא לתלמידים וסטודנטים בקרואטיה להימנע משימוש בוויקיפדיה הקרואטית במהלך ריאיון לעיתון 'Novi list' (בעברית: עיתון חדש).
בנוסף, יובאנוביץ' הגיב גם לעורכים של ויקיפדיה הקרואטית וכינה אותם "מיעוט שתפס בכוח את הזכות לערוך בוויקיפדיה בשפה הקרואטית".
בריאיון לאתר החדשות הקרואטי Index.hr, רוברט קורליק, פרופסור להיסטוריה באוניברסיטת פולה, אמר ש-"ויקיפדיה הקרואטית היא רק כלי המשמש את המנהלים שלו לקידום האג'נדה הפוליטית שלהם, ופרסום עובדות מעוותות ושגויות".
שתי דוגמאות בולטות במיוחד שהוא ציין הן ההגדרה של ויקיפדיה הקרואטית למושג "Istrijanstvo" (רגיונליזם איסטרי), "תנועה שנוצרה כדי להפחית את מספר הקרואטים", והערך אנטי-פאשיזם, שלטענתו מגדיר בדיוק ההפך מההגדרה של המושג.
קורליק הוסיף והמליץ "זה יהיה טוב אם מספר גדול יותר של אנשים ירתמו לנושא ויתחילו לכתוב בוויקיפדיה", כיוון ש-"מפעילי המערכת רוצים לנצל את התלמידים והסטודנטים שהם המשתמשים הנפוצים ביותר בוויקיפדיה, כדי לשנות את הדעות והגישה שלהם, מה שיוצר בעיה רצינית".
25 באפריל 2003 — נוצר הערך הראשון
ויקיפדיה הקזחית (בקזחית: Qazaqs'a Y'i'ki'pedi'i'a; Қазақша Уикипедия) היא גרסה בשפה הקזחית של ויקיפדיה, אנציקלופדיה אינטרנטית חופשית.
ויקיפדיה זו הושקה ב-2 ביוני 2002.
ויקיפדיה הקזחית נכתבת בשלושה אלפביתים שונים: אלפבית קירילי, אלפבית לטיני ואלפבית ערבי.
ויקיפדיה הקזחית הושקה ביוני 2002. לוויקיפדיה הקזחית היה קצב צמיחה גבוה ביותר בשנת 2011, כאשר עלתה מ-7,000 ערכים למעל 100,000 בפחות משנה אחת, בעיקר בעקבות הוספת תכנים של האנציקלופדיה הקזחית, ששוחררה תחת רישיון Creative Commons - רישיון שיתוף זהה (CC BY-SA).
התרחבות גדולה זו של הוויקיפדיה הקזחית הייתה ביוזמת קרן Wikibilim, ארגון ללא מטרות הרווח בקזחסטן העוזר בפיתוח וקידום תוכן בוויקיפדיה הקזחית.
קרן סאמרוק קאזינה, קרן הון הנפט הריבונית של קזחסטן, מימנה את ההרחבה, בסך של 30 מיליון טנגה שאותם בזבזו בשנת 2011 לעורכים בתשלום, דיגיטליזציה, תחזוקה והעברת זכויות יוצרים.
בכנס ויקימניה 2011 זכה נשיא קרן Wikibilim, ראואן קנז'קאנולי, בפרס ויקיפד השנה שהוענק לו על ידי מייסד ויקיפדיה ג'ימי ויילס על תרומתו להרחבתה של ויקיפדיה הקזחית.
באפריל 2012, חדשות טנגרי דיווחו כי "ב-2011, קרן הון הנפט הריבונית סאמרוק קאזינה הקצו 204 אלף דולר לפיתוחה של ויקיפדיה הקזחית.
בשנה זו, 136 אלף דולר נוספים יוקצו", תוך ציטוט של הודעתה לעיתונות של הקרן.
ויילס הודה לממשלה הקזחית על תמיכתה בוויקיפדיה הקזחית בכנס ויקימניה 2012.
נכון לדצמבר 2017, בוויקיפדיה הקזחית כ-220,000 ערכים, 72,000 משתמשים רשומים שמתוכם 316 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-16 הם מפעילי מערכת.
ויקיפדיה הקזחית מדורגת במקום ה-39 מבחינת כמות הערכים שלה מבין הוויקיפדיות בשפות השונות.
הרוב המוחלט של הקוראים בוויקיפדיה הקזחית מגיע מקזחסטן (94.7%).
נכון ל-דצמבר 2017, בוויקיפדיה הקזחית כ-20% מהערכים בשפה טורקית, מה שהופך את ויקיפדיה הקזחית לוויקיפדיה השנייה בגודלה מבחינת כמות הערכים הכתובים בשפה ממשפחת השפות הטורקיות לאחר ויקיפדיה הטורקית, המכילה כ-27% מהערכים הכתובים בטורקית.
12 ביולי 2011 - ויקיפדיה הקזחית נכנסת לרשימת 50 הוויקיפדיות הגדולות ביותר
ויקיפדיה הסלובקית (סלובקית: Slovenská Wikipédia) היא הגרסה בשפה הסלובקית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הסלובקית נוצרה במקור ב-23 בספטמבר 2003, אך הפכה לפעילה רק בקיץ 2004. נכון לשנת 2017, ויקיפדיה סלובקית היא בין מהדורות ויקיפדיה הגדולות ביותר בקרב השפות הסלאביות, ונכון ל- ב ישנם בו ערכים ו- משתמשים פעילים.
ביחס לוויקיפדיות אחרות, ויקיפדיה הסלובקית מתאפיינת במספר רב של ערכים קצרים שנוצרו על ידי בוטים, ולא על ידי עורכים אנושיים.
23 בספטמבר 2003 - מושקת ויקיפדיה הסלובנית
ויקיפדיה הצ'צ'נית (בצ'צ'נית: Нохчийн Википеди) היא הגרסה בשפה הצ'צ'נית של אנציקלופדיית האינטרנט החופשית ויקיפדיה.
ויקיפדיה הצ'צ'נית הושקה ב-28 בפברואר 2005.
נכון לדצמבר 2023 היה מדד העומק (המשמש מדד גס לאיכות ומייצג את כמות הפעמים שבהם הערכים עודכנו) שלה הוא 8.15 (לעומת 1214.95 בוויקיפדיה האנגלית ו-267.86 בוויקיפדיה העברית).
28 בפברואר - למעלה מ-1,500 ערכים בוויקיפדיה.
28 באפריל - 2,000 ערכים קיימים בוויקיפדיה.
6 ביולי - 3,000 ערכים קיימים בוויקיפדיה
9 בנובמבר - 5,000 ערכים קיימים בוויקיפדיה.
26 בנובמבר - 10,000 ערכים קיימים בוויקיפדיה.
19 בדצמבר - 20,000 ערכים קיימים בוויקיפדיה.
29 באפריל - 25,000 ערכים קיימים בוויקיפדיה.
10 במאי - 30,000 ערכים קיימים בוויקיפדיה.
2 באוגוסט - 50,000 ערכים קיימים בוויקיפדיה.
7 בדצמבר - 70,000 ערכים קיימים בוויקיפדיה.
24 בדצמבר - 75,000 ערכים קיימים בוויקיפדיה.
14 בפברואר - 80,000 ערכים קיימים בוויקיפדיה.
14 באפריל - ויקיפדיה הצ'צ'נית הגיעה למקום 58 על פי מספר הדפים שלה (שהגיע ל-100,000).
26 במאי - 90,000 ערכים קיימים בוויקיפדיה.
18 ביולי - 800,000 ערכים קיימים בוויקיפדיה.
21 בספטמבר - 150,000 ערכים קיימים בוויקיפדיה.
31 באוגוסט - 160,000 ערכים קיימים בוויקיפדיה.
ויקיפדיה הנפאלית היא הגרסה הנפאלית של ויקיפדיה, האנציקלופדיה החופשית.
גרסה זו הושקה בשנת 2002 והיא נכתבת בכתב הדוונאגרי.
מלבד נפאלית, קיימות גרסאות בשפות נפאליות נוספות:
ויקיפדיה הסקוטית (בסקוטית: Wikipædia) היא הגרסה הסקוטית של ויקיפדיה ומנוהלת על ידי קרן ויקימדיה.
כיום הוויקיפדיה הסקוטית מכילה כ-36,000 ערכים, אך בעבר היו בה כ-58,000 ערכים.
קרוב ל-20,000 ערכים, שנכתבו על-ידי משתמש, שלא הכיר את המבנה הדקדוקי של השפה, נמחקו עקב התגלות המעשה.
ויקיפדיה הסקוטית נוצרה ב־23 ביוני 2005 והגיעה לראשונה לאלף ערכים בפברואר 2006 ול־5,000 ערכים בנובמבר 2010.
בשנת 2020 משכה ויקיפדיה הסקוטית תשומת לב רבה לאחר שפוסט באתר רדיט ציין כי בפרויקט ישנו מספר גבוה במיוחד של ערכים שנכתבו בסקוטית באיכות נמוכה מאוד על ידי תורם פורה יחיד שערך בוויקיפדיה הסקוטית מאז גיל 12 מבלי לדעת את השפה הסקוטית.
לפחות 20,000 ערכים נוצרו על ידי נער אמריקני שאינו דובר את השפה, וכתב מבלי להשתמש בניבים סקוטים מקוריים או במבנה דקדוקי, והשתמש במילון מקוון אנגלי-סקוטי, כדי לתרגם בצורה גסה קטעי ערכים מוויקיפדיה האנגלית.
פרופסור רוברט מקול מילאר, יו"ר הבלשנות והשפה הסקוטית באוניברסיטת אברדין, אמר כי רמת הערכים מראה "ידע מוגבל מאוד הן של הסקוטית המודרנית והן על ביטויים קודמים שלה".
מועדון הכדורגל ויקם וונדררס הוא מועדון כדורגל מהעיר היי ויקם, במחוז בקינגהאמשייר שבדרום-מזרח אנגליה.
הקבוצה מארחת את משחקיה הביתיים באצטדיון "אדמס פארק", הנמצא בעיר.
המועדון, מאז הצטרף לפוטבול ליג ב-1985, התנדנד לרוב בין הליגה השלישית והרביעית באנגליה, אולם בעונת 2019/2020, לראשונה בהיסטוריה, עלה לליגה השנייה באנגליה, הפוטבול ליג צ'מפיונשיפ.
המועדון הוקם בשנת 1887, בפגישת האגודה שנערכה בסטים אנג'ין פאב שבסטיישן רוד, והוא אחד הוותיקים באנגליה.
בשנותיה הראשונות שיחקה הקבוצה בעיקר משחקי ידידות והתחרתה בגביעים מקומיים.
ב-1895 עברה הקבוצה לשחק בלואקס פארק שהיה ביתה במשך 95 שנים, וב-1896 הצטרף המועדון לליגה הדרומית באנגליה.
המועדון התנגד פעמיים להפוך להיות מועדון מקצועני תחת הפוטבול ליג, וזכה ב-2 אליפויות בליגה חובבנית שנקראה "הליגה הספרטנית", והצטרפה ל"ליגה האיסת'מיאנית" ב-1921, שהיא ליגה מקומית של לונדון רבתי.
בשנת 1931 זכתה הקבוצה בגביע ה-FA לחובבים, באצטדיון ארסנל, כש-32 אלף צופים במשחק (אחד המשחקים הנצפים בתולדות המועדון), כשניצחה 0–1 את הייאס.
לאחר מלחמת העולם השנייה, ב-1947, הקפטן ואחד השחקנים החשובים בתולדות המועדון פרנק אדמס (על שמו האצטדיון כיום), שעשה 331 הופעות והבקיע 104 שערים בליגה הספרטנית, תרם למועדון את אצטדיון לואקס.
בשנת 1952 מונה סיד קאן למאמן הקבוצה, וב-1956 זכה המועדון בפעם הראשונה בליגה האיסת'מיאנית, והצליחה לזכות בו בפעם השנייה עונה לאחר מכן, ובנוסף הגיעה לגמר ה-FA החובבני השני שלה, אך הפסידה.
בשנת 1968 מונה בריאן לי למאמן הקבוצה והקבוצה זכתה ב-3 תוארי הליגה האיסת'מיאנית ב-4 העונות הבאות שלה, והגיעה לסיבוב השלישי של גביע ה-FA בפעם הראשונה בהיסטוריה.
בשנת 1985 הצטרפה הקבוצה לליגת Gola – שהיא ליגה לאומית חובבנית שממנה עולים לליגות המקצועניות של ה-EFL (שכיום נקראת הליגה הלאומית האנגלית).
בשנת 1990 עברה הקבוצה למשכנה הנוכחי, אצטדיון אדמס פארק, ומינתה את מרטין אוניל למאמנה.
בשנת 1991 זכתה הקבוצה ב-"FA Trophy" (גביע האתגר של ה-FA), ופספסה עליית ליגה בנקודה אחת.
לאחר מכן זכתה שוב בגביע עונה אחת לאחר מכן, והצליחה להעפיל לפוטבול ליג השנייה (הליגה הרביעית).
הישג השיא של המועדון הוא הגעה לחצי גמר גביע ה-FA בעונת 2000/2001, לאחר שניצחה את וולברהמפטון וונדררס, וימבלדון ולסטר סיטי באחת העונות הזכורות של המועדון.
בעונת 2003/2004 ירדה שוב לפוטבול ליג השלישית (הליגה החמישית).
בעונת 2006/2007 הצליחה להעפיל לחצי גמר גביע הליגה האנגלית.
בעונת 2008/2009 העפילה לפוטבול ליג הראשונה שהיא הליגה השלישית באנגליה, אך עונה לאחר מכן ירדה חזרה לליגה הרביעית והמשיכה להתנדנד בין הליגה השלישית והרביעית בהמשך.
בעונת 2017/2018 עלתה לליגה השלישית, ובעונת 2019/2020 הצליחה להגיע להישג השיא בהיסטוריה שלה והעפילה לצ'מפיונשיפ שהיא הליגה השנייה באנגליה, לראשונה בתולדותיה, לאחר ניצחון בגמר הפלייאוף על אוקספורד יונייטד באצטדיון ומבלי.
בעונה שלאחר מכן שבה לפוטבול ליג הראשונה לאחר שסיימה במקום ה-22 בצ'מפיונשיפ בעונת 2020/2021.
ויקן () הוא מחוז במזרח נורווגיה, שהוקם ב-1 בינואר 2020 על ידי מיזוג המחוזות אקרסהוס, בוסקרוד ואסטפול בתוספת שלוש עיריות נוספות.
מושב המחוז הוא אוסלו, שהיה מקום מושבו של מחוז אקרסהוס מאז ימי הביניים.
אוסלו היא מובלעת ואינה חלק משטח המחוז.
כל ויקן נמצאת בתוך אקרסהוס ההיסטורית, שכללה את מרבית מזרח נורווגיה.
הקמת המחוז (וכן בחירת שמו) עוררה התנגדות בקרב תושביו.
שלטונות המחוז תיארו את הקמתו כהחלטה לא שקולה, ומבקשים להביא לביטול ההחלטה ולפיצול המחוז מחדש למרכיביו בשנת 2021. בנוסף לכך, שלטונות המחוז סירבו לקדם מיזוג בפועל של המוסדות המחוזיים, ובפועל, המחוזות הישנים ממשיכים לתפקד עם ממשלות מחוז נפרדות על בסיס התשתית הקיימת שלהם, לקראת הקמתם הפורמלית מחדש.
בשנת 2017 בית המשפט הגדול החליט למזג את המחוזות אקרסהוס, בוסקרוד ואסטפול.
בנוסף, בית המשפט הגדול הצביע לכלול את עיריית סבלוויק מווסטפול, ואת עיריות יבנקר ולונר מאופלנד.
ב-1 באוקטובר 2019, מפלגות הרוב השלטוניות שנבחרו לאחרונה במחוז המאוחד הכריזו על כוונתן לבקש לפצל את ויקן ולהקים מחדש את מחוזות אקרסהוס, בוסקרוד ואסטפול.
הממשל הרשמי הנוכחי של מחוז ויקן טען כי "בית המשפט מיזג את אקרסהוס, בוסקרוד ואסטפול בניגוד לרצונם", והצהיר כי פירוק ויקן הוא המטרה הפוליטית העיקרית של ממשל המחוז הנוכחי.
מאותה סיבה החליטה מועצת המחוז כי לא תעשה דבר כדי למזג את המחוזות בפועל או להקים ממשל מחוזי משותף; במקום זאת המחוזות הישנים ימשיכו לתפקד לקראת הקמתם הפורמלית מחדש.
מחוז ויקן קיבל את שמו מהאזור ההיסטורי ויקן, שהתייחס בתקופת הוויקינגים באופן רופף לאזורים סביב אוסלו-פיורד, אך הפך לשם נרדף לבוהוסלאן (כיום בשוודיה) במהלך ימי הביניים.
בנורווגיה השימוש בשם ויקן התחדש רק על ידי המפלגה הפרו-נאצית "נאשונל סמלינג" במהלך מלחמת העולם השנייה כדי לשוות מקבילות לתקופת הוויקינגים; נאשונל סמלינג התייחס לווסטפול ובוסקרוד כווסט-ויקן ואקרסהוס (כולל רוב אוסלו המודרנית) ואסטפול כאוסט-ויקן.
מחוז ויקן החדש אינו כולל חלקים גדולים מוויקן ההיסטורית, כולל מרכזו ההיסטורי של האזור בוהוסלאן, רובו של וסטפולד או אוסלו.
מחוז ויקן החליט שבירת המחוז הזמנית תהיה אוסלו.
בשנת 2020 התרחשה מפולת אדמה באזור ונהרגו בה עשרה אנשים.
בבחירות לסטורטינג בשנת 2021 זכו המפלגות המבקשות לפרק את ויקן ברוב, ומפלגת המרכז הציבה את פירוק ויקן כתנאי להשתתפות בממשלה חדשה.
מיד לאחר הבחירות יזם מנהל המחוז את התהליך לפירוק ויקן.
הסמל המחוזי שאומץ בשנת 2020 התבסס על הצעת אזרח.
ההיסטוריון לארס רויד מתח ביקורת על הסמל כ"לוגו חובבני"; רואיד כתב כי הסמל "אינו עומד בדרישות ההרלדיקה הטובה", הסמל נדחה על ידי מומחים הרלדיים בארכיון הלאומי, בטענה שהוא "נראה כמו שלוש צלוחיות מעופפות מתחת לכובע" והוא "לוגו, לא סמל הרלדי".
במחוז ויקן יש בסך הכל 51 נפות.
ויקן () היה השם ההיסטורי בתקופת הוויקינגים ובימי הביניים באזור של סקנדינביה שהקיף במקור את אוסלו פיורד וכלל את חוף בוהוסלאן.
הגדרתו השתנתה עם הזמן, ומאז ימי הביניים ויקן כלל רק את בוהוסלאן.
בתקופת הוויקינגים ויקן הוגדרה כמצר העובר בין נורווגיה לחוף הדרום-מערבי של שוודיה וחצי האי יוטלנד של דנמרק.
הוא ממוקם בדרום מזרח נורווגיה המודרנית ובמחוז בוהוסלאן שבדרום מערב שוודיה.
בתקופת הוויקינגים היה וויקן המחוז הצפוני ביותר בדנמרק.
השליטה בוויקן עברה בין מלכי דנמרק לנורווגיה בימי הביניים, ודנמרק המשיכה לטעון לוויקן עד שנת 1241.
ויקן היה גם השם שנבחר למחוז המורכב ממיזוג של מחוזות אקרסהוס, בוסקרוד ואסטפול.
מרכז התרבות מתרכז באוסלו, אך בירת האזור הייתה בעבר בבור.
אזור זה כלל את הערים החשובות טונסברג, אוסלו, סרפסבורג וקונגל.
בין ההיסטוריונים המודרניים יש מחלוקת היכן היו גבולות האזור הגאוגרפי הנקרא וויקן בתקופת הוויקינגים.
מבחינה היסטורית, מלכי דנמרק קבעו שליטה על האזור.
כוח המלוכה הנורווגי החל להתיימר בוויקן עם המלך אולב הרלדסון, בעיקר בגלל היחלשות חדה של כוח המלוכה הדני.
אולף הכריז על עצמו לראשונה כמלך נורווגיה בשנת 1015.
בתקופת מלחמת האזרחים בנורווגיה, סיעת באגלר התבססה לעיתים קרובות באזור ויקן.
המעמדות העשירים יותר, במיוחד בוויקן, היו הבסיס של מפלגת באגלר.
מלכי נורווגיה השיגו סמכות מלאה עם התפתחויות שהגיעו לשיאן כאשר הוקמה הבירה הלאומית באוסלו בתקופת שלטונו של המלך הוקון החמישי בשנת 1314.
ויקן נגזר מהמילה הנורדית העתיקה vík, שפירושה מפרצון או נחל.
הוצעו תיאוריות שונות לפיהן המילה "ויקינג" עשויה להיות נגזרת משם המקום הזה, שמשמעותו "אדם מוויקן".
על פי תיאוריה זו, במקור המילה "ויקינג" תיארה בפשטות אנשים מאזור זה, וכי רק במאות האחרונות קיבלה את התחושה הרחבה יותר של סקנדינבים מימי הביניים המוקדמים בכלל.
ויקיפדיה זירו היה פרויקט של קרן ויקימדיה אשר סיפק גישה לוויקיפדיה ללא תשלום בטלפונים ניידים באמצעות דירוג אפס .
מטרת הפרויקט הייתה לתת גישה לידע חינמי עבור תלמידים וסטודנטים במעמד סוציו-אקונומי נמוך, נטען כי 800 מיליון אנשים קיבלו גישה לוויקיפדיה במסגרת הפרויקט.
הפרויקט הושק בשנת 2012, וזכה בפרס South by Southwest לאקטיביזם לשנת 2013. לאחר שהפרויקט ספג ביקורת לאורך השנים בגין הפרת עקרון נייטרליות הרשת, הודיע הפרויקט על סיום היוזמה בפברואר 2018, והקרן הודיעה כי תמצא אסטרטגיה חדשה להפוך את ויקיפדיה לנגישה יותר.
בהשראת המיזם, נוצר גם פייסבוק זירו .
ויקיפונקציות היא ספריית פונקציות חופשית, שיתופית ורב־לשונית בהפעלת קרן ויקימדיה.
הקטלוג שלה נבנה בשיטת ויקי ומאפשר יצירה, עריכה ושימוש מחדש בקוד מקור ובהרכבות.
המיזם הוא אחד משני המשאבים שפיתוח ויקיפדיה המופשטת מתבסס עליהם, לצד נתונים מוויקינתונים שישמשו כקלטים.
ויקיפונקציות הוכרזה ביולי 2023, כמיזם קרן ויקימדיה הראשון מאז הקמת ויקינתונים בשנת 2012.
יש המשווים בין ויקיפדיה העברית לויקיפדיה הערבית, כאשר הראשונה מואשמת בהטיה פרו-ישראלית והשנייה בהטיה פרו-פלסטינית.
במהלך הלחימה ברצועת עזה במלחמת חרבות ברזל, ארגונים וכלי תקשורת בינלאומיים האשימו גם את ויקיפדיה האנגלית בהטיה פרו-פלסטינית.
מקורות שונים מצביעים על פעילותה של קבוצה מאורגנת של עורכים בעלי אג'נדה אנטי-ישראלית בוויקיפדיה האנגלית.
על פי טענות אלו, מאז פרוץ המלחמה חלו שינויים מהותיים בניסוחם של ערכים רבים, ובהם שינויים מרחיקי לכת בערך על הציונות, באופן המעיד על הטיה בולטת.
בעקבות הטענות הללו ולאור דוח הליגה נגד השמצה (ADL) בנושא זה, הודיע הקונגרס האמריקאי לקרן ויקימדיה העולמית על פתיחת חקירה בנושא הטיה ואנטישמיות בערכים הנוגעים לסכסוך הישראלי-פלסטיני בוויקיפדיה האנגלית.
בשנת 2008, גלעד עיני, אנליסט תקשורת בכיר בארגון CAMERA, קרא למתנדבים לפתוח בקמפיין עריכה פרו-ישראלי בויקיפדיה האנגלית.
בשנת 2010 שני ארגוני הימין "ישראל שלי" ומועצת יש"ע הודיעו על קורס "עריכה ציונית בוויקיפדיה", אשר נועד לעריכת ערכים באנגלית עם אוריינטציה ציונית-לאומית.
בשנת 2013 נחשף כי איש המדיה החברתית של NGO Monitor, ארגון ימין ישראלי נוסף, היטה ערכים בוויקיפדיה האנגלית הנוגעים לסכסוך הישראלי-פלסטיני, ונחסם בעקבות קידום האג'נדה של הארגון.
במהלך הלחימה ברצועת עזה במלחמת חרבות ברזל
במאמר דעה בג'רוזלם פוסט מיוני 2024, נטען כי הסיקור בוויקיפדיה האנגלית של פרק הרקע למלחמת חרבות ברזל נייטרלי יותר מסיקור המלחמה בוויקיפדיה הערבית והעברית, מה שעשוי להיראות "בעייתי מאוד לקוראים הישראלים והערבים".
באוקטובר 2024 אתר הטכנולוגיה הליברטריאני "Pirate Wires" דיווח על קמפיין השפעה פרו-פלסטיני מאורגן בוויקיפדיה באנגלית.
לפי האתר, כ-40 עורכים התארגנו על מנת לשנות ולערוך ערכים למטרות דה-לגיטימיציה של ישראל, קידום חמאס ותנועות מוסלמיות קיצוניות אחרות ומשטר האייתוללות באיראן.